ভারতের মাটিতে বসে পাকিস্তানকে দেখে নেওয়ার হুঙ্কার তালিবান মন্ত্রীর

ওয়েবডেস্ক- ভারতের (India) মাটি থেকে পাকিস্তানকে (Pakistan) হুঙ্কার তালিবান মন্ত্রীর। তীব্র আক্রমণাত্মক ভঙ্গিতে পাক সরকারকে আক্রমণ শানালেন তালিবান বিদেশ মন্ত্রী আমির খান মুত্তাকি (Taliban Foreign Minister Amir Khan Muttaki) । শনিবার রাতে পাক সীমান্তে একাধিক জায়গায় হামলা চালিয়েছে তালিবান বাহিনী। প্রায় ৫৮ জন পাক জওয়ান নিহত হয়েছে বলে দাবি করেছে কাবুল (Kabul) । ওই কয়েক ঘণ্টার মধ্যেই দিল্লি থেকে বসে পাকিস্তানকে সরকারকে দেখে নেওয়ার হুঁশিয়ারি দিলেন তালিবান মন্ত্রী। মুত্তাকি বলেন, শান্তিপূর্ণভাবে কাজ না হলে অন্য পথও খোলা আছে।

রবিবার বিকেলে তালিবান মন্ত্রী জানান, পরিস্থিতি বর্তমানে নিয়ন্ত্রণে আছে। তবে তিনি বলেন, আমরা পাকিস্তানের সঙ্গে সমস্যার শান্তিপূর্ণ সমাধান চাই। তবে শান্তিপূর্ণ পথে কাজ না হলে অন্য পথও খোলা আছে।

আরও পড়ুন- গাজা শান্তি সম্মেলন’-এ যোগ দিচ্ছেন না মোদি!

সম্প্রতি ভারতে এসেছেন তালিবানের বিদেশমন্ত্রী আমির খান মুত্তাকি। আগামী ১৬ অক্টোবর পর্যন্ত ভারতেই থাকবেন তিনি। রবিবারের সাংবাদিক বৈঠক থেকে মুত্তাকি বলেন, আলোচনা ও বোঝাপড়ার মাধ্যমেই সমস্যার সমাধানে বিশ্বাসী আফগানিস্তানের ইসলামিক আমিরশাহি। আমরা কোনও উত্তেজনা চাই না, যদি পাকিস্তান সে পথে হাঁটে তাহলে, আফগানিস্তানের অন্য পথ খোলা আছে। গত বৃহস্পতিবার পাকিস্তানি সেনা আফগানিস্তানের রাজধানী কাবুলে আকাশপথে হামলা চালায় বলে অভিযোগ। তার পর থেকেই বিতর্কের সূত্রপাত।

এই ঘটনায় পাকিস্তানের বিরুদ্ধে আফগান সার্বভৌমত্বে আঘাতের অভিযোগ আনে তালিবান সরকার। কাবুলের দাবি, ওই হামলারই জবাব দিয়েছে আফগান। দিল্লি থেকে রবিবারের সাংবাদিক বৈঠকে মুত্তাকির বক্তব্য, পাকিস্তানের নির্দিষ্ট একটি অংশ এই পরিস্থিতির তৈরির জন্য দায়ী। আফগানিস্তানের বিদেশমন্ত্রীর কথায়, “পাকিস্তানের জনতা এবং সরকারের সঙ্গে তাদের ভালো সম্পর্ক। কিন্তু সেই দেশের সঙ্গে কিছু লোক এই সমস্যা তৈরি করছে। পাকিস্তানের জনতা এবং সরকারের বেশির ভাগই শান্তিপ্রিয় মানুষ। তারা আফগানিস্তানের সঙ্গে সুসম্পর্ক চায়। পাকিস্তানের জনতা বা রাজনৈতিক নেতৃত্বের সঙ্গে তাদের কোনও সমস্যা নেই। পাকিস্তানে একটি নির্দিষ্ট অংশ রয়েছে যারা পরিস্থিতি ক্রমশই খারাপ করে তুলছে। সরাসরি নাম করে পাকিস্তানের ‘নির্দিষ্ট একটি অংশ’ বলতে সে দেশের সেনাবাহিনী বোঝাতে চেয়েছেন মুত্তাকি।

শনিবার পাকিস্তানের সঙ্গে সংঘর্ষ প্রসঙ্গে ইতিমধ্যে একটি বিবৃতি জারি করেছে কাবুল। আফগান তালিবানের মুখপাত্র জাবিহুল্লা মুজাহিদ ওই বিবৃতিতে জানিয়েছেন, আইএসের গুরুত্বপূর্ণ সদস্যেরা পাকিস্তানের ঘাঁটি গেড়েছে। পাকিস্তানের উচিত তাদের দেশ থেকে তাড়ানো। এই আইএস গোষ্ঠী বিশ্বের বিভিন্ন দেশের জন্য আশঙ্কার কারণ। আফগানিস্তানের জন্যেও তাই। যারা অশান্তি করে তাদের আমরা বের করে দিয়েছি। তবে তাদের জন্য পাখতুনখোয়ায় নতুন ঘাঁটি তৈরি করা হয়েছে। করাচি ও ইসলামাবাদ বিমানবন্দর দিয়ে প্রশিক্ষণের জন্য ঢোকানো হচ্ছে।

দেখুন আরও খবর-